Keskuste päev ja 2x külalised suurest majast
16. oktoobril oli meie klassil keskuste päev. Kuulasime muinasjuttu "Lumeeit", täitsime töölehti eesti keele ja matemaatikakeskuses, kleepisime-voltisime kasse meisterdamise keskuses ning kordasime Bee-Bot põrandarobotite abil geomeetrilisi kujundeid teaduskeskuses. Aitäh tublidele abilistele: Lisanna-Anette isale, Rasmuse emale, õpetaja Margitile ja õpetaja Ly`le.
Neljapäeval tulid külla 5.c õpilased Heti-Ann, Mia, Hubert, Angely, Hanna Katariina, Laura, Kristella ja Rahel ning esitasid meie klassile R. Parve loo "Suur sõnelus".
23.-29. oktoobrini on õiglase kaubanduse nädal, mida Eestis tähistatakse 10. korda. Sel puhul korraldas õpilasesindus meile infotunni "Õiglane kaubandus".
4. oktoobril käisime 2. klassi õpilastega Mukri rabas, võtsime osa Keskkonnaameti õppeprogrammist "Raba õpikeskkonnaga". Meie klassi juhendas tore giid Maarika Männil. Vaatamata vihmasele ilmale oli õppekäik väga tore ja palju uusi teadmisi andev.
Türi Noortekeskus, TRE raadio, Rapla vald ja Pärnu linn lükkasid ka sel aastal käima helkuripuude aktsiooni ja kutsusid kõiki koole, lasteaedu, noortekeskusi ja kõiki teisi ettevõtteid ning organisatsioone tegema 9. oktoobril oma ettevõtte, kooli, noortekeskuse vm juurde helkuripuu, millelt saavad helkuri võtta ka kõik need eestimaalased, kellel on see hetkel puudu või kadunud. Helkuripuu eesmärk on eelkõige teadvustada ja meelde tuletada, et pime aeg on saabumas ja pimedal ajal liikudes on vajalik kanda helkurit.
Kui eelmisel aastal oli helkuripuu suure maja juures, siis sel aastal otsustasime, et ka väike maja saab oma helkuri(puu)põõsa.
Aitäh lastele, kes aitasid kaasa meie helkuripõõsa loomisel!
Sügisene spordipäev ja õpetajate päev
Seda, et suur vihmasadu meie spordipäeva ära võiks jätta, ei aimanud ette keegi. Aga nii läks. Lausvihm ja tuuleiilid, läbimärjad lapsed, hetkega vettinud protokollid ning otsus, et sellise ilmaga spordipäeva jätkata ei saa. Sel korral läks siis sedamoodi.
Järgmisel päeval toimunud õpetajate päeva saab aga lugeda väga hästi kordaläinuks. Üheksas klass suutis teha selle päeva meeldejäävaks nii õpetajatele kui ka lastele. 2.c õpilased olid oma uuest õpetaja Anettest suures vaimustuses ja arvasid, et ta võiks ka edaspidi neile tunde anda.
Aitäh Anettele, teistele üheksandikele ja nende klassijuhatajatele!
Pildid kooli kodulehelt.